Igrexa de Santa Mariña de Gomariz - Wikipedia

# Igrexa de Santa Mariña de Gomariz

### Na Galipedia, a wikipedia en galego.

Igrexa
Fachada románica da Igrexa
Capiteis románicos da fachada
Capiteis románicos da fachada
Xanela románica da ábsida da Igrexa
Posible celeiro ou resto do mosteiro o que pertencía a Igrexa de Gomariz

## [editar] Situación

Santa Mariña de Gomariz. Igrexa románica, situada na parroquia de Gomariz, no concello de Leiro, comarca do Ribeiro, provincia de Ourense, exemplo do románico rural da zona, concretamente da segunda metade do século XII.

Sitúase nun alto no medio do lugar de Gomariz desde o que divisa de xeito privilexiado o río Avia.

## [editar] Historia

Formou parte como priorato do Mosteiro de Toxosoutos de Lousame, por donación do Emperador Afonso VII do 9 de maio de 1139.

Foi causa de graves conflictos e moitos pleitos o tomar posesión dela a familia dos Sarmiento de Ribadavia a partir de 1369 e o Cabido da Catedral de Ourense no 1492.

A igrexa orixinal, moi antiga, poido ser feita polos templarios. Formaba parte dun mosteiro hoxe desaparecido que tiña moita importancia para o priorato do Mosteiro de Sobrado dos Monxes, xa que servíalle como adega. Do mosteiro queda algúns restos nun edificio que se distingue pola cantería do muro e os canzorros que terman do beirado. Se foi un celeiro, como supoñen algúns autores, sería unha das poucas obras civís románicas que se conservan.

## [editar] Descrición

Posúe unha sóa nave e ábsida a mais de portada principal entre contrafortes prismáticos, de arquivoltas semicirculares sobre columnas acobadadas nas xambas.

Orixinalmente estaba formada por tres naves. En 1499 ainda quedaba en pé a "Torre dos sinos".

A cabeceira e a nave son rectangulares. A fachada é a parte mais interesante desta igrexa. Dous pares de columnas estriadas e lisas manteñen o vó das arquivoltas peraltadas da porta principal. Decóranse con capiteis zoomorfos de singular beleza. Unha ventá románica sobre o voladizo enmarcada tamén con columnas e un arco de medio punto. Remátase cunha espadaña que acolle as dúas campás da igrexa.

A ventá románica do testeiro é de grandes proporcións e ten unha curiosa decoración nos capiteis.

Traído desde "http://gl.wikipedia.org../../../i/g/r/Igrexa_de_Santa_Mari%C3%B1a_de_Gomariz_d976.html"

Categorías: Igrexas de Galicia | Leiro

##### Views

- Artigo
- Discusión
- Revisión actual

##### Procura